
 Selam alejkum! Imam 17 godina i bolesna sam, bolujem od distrofije mišića,(Duchenneova mišićna distrofija) već 11 godina, a 8 godina sam u invalidskim kolicima. Moje pitanje je: pošto ne mogu hodati kako da klanjam, ruke ne mogu podici do grudi niti se saviti do koljena, jer bih ispala iz kolica, nemam ravnotezu – kako bi bilo ***[pravilo](https://pitajucene.com/search/pravilo/questions/ "Pretraži pitanja o pravilima")*** da klanjam? I kako da uzimam ***[abdest](https://pitajucene.com/search/Abdest/questions/ "Pretraži pitanja o abdestu")***, jer ne mogu sama uvjek mi treba nečija pomoć, a ne mogu svaki put traziti nekog da mi pomogne. Hvala vam unaprijed. Selam


* 
* 
* 
* 
* 
* 
* 

 
Namaz bolesne osobe

Ve alejkumuslam. Molim Uzvišenog Allaha da Vas izliječi i da Vam da strpljenje. Zaista je predivno procitati Vase veliko zanimanje za jednim od najvecih i najvazniji temelja islama- namazom, a vaše je stanje onako kako ste to opisali. I nadati je se, draga nasa sestro u islamu, da Vas Uzviseni Allah obaspe svojim blagodatima i da vam da dobro dunjaluka i ahireta. Zaista vas slucaj ponuka nas “zdrave osobe” da razmislimo o našem odnosu prema namazu.


Uzvišeni Allah ne duži osobu preko njeni mogućnosti i musliman je dužan da obavlja islamske ibadete shodno svojim mogućnostima. ”Allah nikoga ne opterećuje preko mogućnosti njegovih…” (Bekare 286) I: ”…Allah nikoga ne zadužuje više nego što mu je dao..” (Talak 7 ) zatim: ”…zato se Allaha bojte koliko god možete…” (Tegabun 16) I: ’…u vjeri vam nije ništa teško propisao..“ (Hadž 78).


Ti ćeš pokušati sama da se abdestiš ili ćeš naći osobu koja će ti u tome pomoći. Ako nisi to u mogućnosti, onda uzmi ***[tejemum](https://pitajucene.com/search/tejemum/questions/ "Pretraži pitanja o tejemumu")*** tako što ćeš udariti (dodirnuti) dlanovima o čistu zemlju , kamen ili slično i potrat ćeš lice i dlanove ili ruke do lakata, a ako nisi u mogućnosti ni za tim, onda ćeš klanjati bez abdesta i tejemuma.


***[Namaz](https://pitajucene.com/search/Namaz/questions/ "Pretraži pitanja o namazu")*** ćeš obavljati shodno svojim mogućnostima, tj. svoje pokrete u namazu ćeš prilagoditi svojim mogućnostima. Dizaćeš ruke dokle možeš i saginjaćeš se dokle možeš. Prenosi plemeniti sahabija Imran bn Husejn, Allah bio sa njim zadovoljan, da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, saws, rekao: ”Klanjaj stojeći, a ukoliko ne možeš, klanjaj sjedeći, a ukoliko ne možeš, klanjaj na strani a ako ne možeš ni to, onda pokretima.” (Buhari)


Namaz kao obaveza ne spada sa muslimana dok je ziv i razuman i treba da ga obavlja shodno svojim mogucnostima. Molim Uzvišenog Allaha da ti primi namaz i da te uvede u ***[džennet](https://pitajucene.com/search/D%C5%BEennet/questions/ "Pretraži pitanja o džennetu")*** Firdeus. A Allah najbolja zna!


Na pitanje odgovorio mr. ***[Osman Smajlović](https://pitajucene.com/search/Osman+Smajlovi%C4%87/answers/ "Pretraži odgovore od mr. Osman Smajlović")***


Preuzeto sa stranice <http://www.n-um.com>


